Video: Grootste foto ooitSkermskoot uit die video Nasa het op 5 Januarie vanjaar die grootste foto ooit vrygestel van die Andromeda-galaksie, ons naaste galaktiese buurman. Die foto is 1.5 miljard beeldpunte (pixels) groot (69 536 x 22 230) en gebruik 4.3 GB-spasie op ŉ rekenaar. Die foto is deur die Nasa/ESA Hubble-teleskoop geneem en is saamgestel uit 411 foto’s. Ongeveer 100 miljoen sterre is oor 40 000 ligjare op die foto te sien. Die gebruiker daveachuk het ŉ video van die foto op YouTube gelaai en dit is veral die einde van die video wat mens se asem wegslaan. Meer as 2.7 miljoen mense het reeds die video op YouTube gekyk.